
DR.30.8.2006 121 

 

 

Tuan Pengerusi [Datuk Lim Si Cheng]: Yang Berhormat, sudah lima 
minit.   

Datuk Wilfred Madius Tangau [Tuaran]: Okey, satu lagi yang penting, ini 
penting Tuan Pengerusi yang perlu saya bawa perhatian.   

Tuan Pengerusi [Datuk Lim Si Cheng]: Penting punya, penting punya 
cakap dululah tadi.   

Datuk Wilfred Madius Tangau [Tuaran]: Ya, ini kena ingat, gaji ini RM1 
bilion ini Tuan Pengerusi, RM1 bilion tak akanlah isu yang kita tidak mahu 
bincangkan? Okey, jadi hari ini saya difahamkan pensyarah-pensyarah di EIPG 
institut perguruan, Pengajian Guru dan di sekolah dia punya tangga gaji sama iaitu 
kalau siswazah DG41 tetapi apabila pensyarah, dulu maktab sekarang institut 
perguruan memohon untuk naik pangkat daripada DG41 kepada DG44, proses 
kenaikan pangkat itu begitu lama, berbanding dengan guru-guru yang mengajar di 
sekolah menengah ataupun sekolah rendah yang guru-guru siswazah. Jadi 
permohonan permintaan daripada guru-guru di institut perguruan ini supaya 
proses kenaikan pangkat itu dipercepatkan.   

Kemudian satu lagi di pentadbiran di sekolah-sekolah menengah. Kalau 
ada asrama dan asrama ini melebihi bilangan yang tinggal di asrama itu melebihi 
200 orang atau 300 orang. Pihak kementerian tidak melantik seorang penolong 
kanan asrama dan ini membebankan tugas kepada pengetua sebab ini melibatkan 
banyak pentadbiran juga masalah disiplin. Jadi apa yang diminta ialah supaya 
pihak kementerian melantiklah penolong kanan asrama untuk mengawal selia 
asrama-asrama yang melebihi daripada 200 pelajar. Dan satu lagi dari segi 
kenaikan pangkat, yang di Sabah kita nampak aneh sikit, kalau kita lihat dari segi 
PPD iaitu Pegawai Pendidikan Daerah atau Pegawai Pendidikan Gabungan. Saya 
nampak seolah-olah yang diambil kira ialah soal agama dan bangsa. Seluruh 
Sabah saya tidak nampak satu orang pun yang bukan bumiputera kalau PPD atau 
PPG. 

Dan saya nampak hanya agama tertentu sahaja naik pangkat.  Jadi saya 
fikir ini amat serius, saya telah diberitahu oleh beberapa guru yang agak senior 
juga mengatakan kenapakah ini, apakah ini satu keperluan kita ini hanya 
beragama tertentu, berbangsa tertentu untuk dinaikkan pangkat...   

Tuan Pengerusi [Datuk Lim Si Cheng]: Baiklah Yang Berhormat.   

Datuk Wilfred Madius Tangau [Tuaran]: Dan akhir sekali ini soal ... 

Tuan Pengerusi [Datuk Lim Si Cheng]: Tiga kali “akhir sekali”, Yang 
Berhormat.   

Datuk Wilfred Madius Tangau [Tuaran]: Ini RM1 bilion ini Tuan 
Pengerusi, bukan RM10, ini RM1 bilion punya. Permohonan guru yang dilatih 
prasekolah yang sekarang ini berkhidmat di Selangor dan dia mempunyai 
keluarga, dia punya anak dan dia memohon balik ke Sabah sebab anak dia di 
Sabah masih kecil, masih menyusu lagi. Dia sudah memohon supaya dibalikkan 
ke Sabah tetapi ditolak juga. Dia berjumpa sama kita orang dan merayu sekali lagi.  
Saya memohon supaya pihak kementerian ini sedikit prihatin, kasihan kepada 
mereka yang mempunyai anak ini, mempunyai suami kah, mempunyai isteri di 
Sabah dan dia duduk di sini. Tak akanlah soal-soal kebajikan begini tidak boleh 
diatur sedangkan mereka ini bukan memohon untuk dihantar di sini.   



Tuan Pengerusi [Datuk Lim Si Cheng]: Yang Berhormat, sudah lima minit. Datuk Wilfred Madius Tangau [Tuaran]: Okey, satu lagi yang penting, ini penting Tuan Pengerusi yang perlu saya bawa perhatian. Tuan Pengerusi [Datuk Lim Si Cheng]: Penting punya, penting punya cakap dululah tadi. Datuk Wilfred Madius Tangau [Tuaran]: Ya, ini kena ingat, gaji ini RM1 bilion ini Tuan Pengerusi, RM1 bilion tak akanlah isu yang kita tidak mahu bincangkan? Okey, jadi hari ini saya difahamkan pensyarah-pensyarah di EIPG institut perguruan, Pengajian Guru dan di sekolah dia punya tangga gaji sama iaitu kalau siswazah DG41 tetapi apabila pensyarah, dulu maktab sekarang institut perguruan memohon untuk naik pangkat daripada DG41 kepada DG44, proses kenaikan pangkat itu begitu lama, berbanding dengan guru-guru yang mengajar di sekolah menengah ataupun sekolah rendah yang guru-guru siswazah. Jadi permohonan permintaan daripada guru-guru di institut perguruan ini supaya proses kenaikan pangkat itu dipercepatkan. Kemudian satu lagi di pentadbiran di sekolah-sekolah menengah. Kalau ada asrama dan asrama ini melebihi bilangan yang tinggal di asrama itu melebihi 200 orang atau 300 orang. Pihak kementerian tidak melantik seorang penolong kanan asrama dan ini membebankan tugas kepada pengetua sebab ini melibatkan banyak pentadbiran juga masalah disiplin. Jadi apa yang diminta ialah supaya pihak kementerian melantiklah penolong kanan asrama untuk mengawal selia asrama-asrama yang melebihi daripada 200 pelajar. Dan satu lagi dari segi kenaikan pangkat, yang di Sabah kita nampak aneh sikit, kalau kita lihat dari segi PPD iaitu Pegawai Pendidikan Daerah atau Pegawai Pendidikan Gabungan. Saya nampak seolah-olah yang diambil kira ialah soal agama dan bangsa. Seluruh Sabah saya tidak nampak satu orang pun yang bukan bumiputera kalau PPD atau PPG. Dan saya nampak hanya agama tertentu sahaja naik pangkat. Jadi saya fikir ini amat serius, saya telah diberitahu oleh beberapa guru yang agak senior juga mengatakan kenapakah ini, apakah ini satu keperluan kita ini hanya beragama tertentu, berbangsa tertentu untuk dinaikkan pangkat... Tuan Pengerusi [Datuk Lim Si Cheng]: Baiklah Yang Berhormat. Datuk Wilfred Madius Tangau [Tuaran]: Dan akhir sekali ini soal ... Tuan Pengerusi [Datuk Lim Si Cheng]: Tiga kali "akhir sekali", Yang Berhormat. Datuk Wilfred Madius Tangau [Tuaran]: Ini RM1 bilion ini Tuan Pengerusi, bukan RM10, ini RM1 bilion punya. Permohonan guru yang dilatih prasekolah yang sekarang ini berkhidmat di Selangor dan dia mempunyai keluarga, dia punya anak dan dia memohon balik ke Sabah sebab anak dia di Sabah masih kecil, masih menyusu lagi. Dia sudah memohon supaya dibalikkan ke Sabah tetapi ditolak juga. Dia berjumpa sama kita orang dan merayu sekali lagi. Saya memohon supaya pihak kementerian ini sedikit prihatin, kasihan kepada mereka yang mempunyai anak ini, mempunyai suami kah, mempunyai isteri di Sabah dan dia duduk di sini. Tak akanlah soal-soal kebajikan begini tidak boleh diatur sedangkan mereka ini bukan memohon untuk dihantar di sini.